बीच में लगे On the fly चैकबॉक्स बटन चैक करके आप ऑन द फ्लाइ सुविधा द्वारा हाथों-हाथ फॉण्ट परिवर्तन कर सकते हैं। अर्थात बायें बक्से में लिखते जाइये और दायें बक्से में साथ-साथ परिवर्तित पाठ उपलब्ध होता रहेगा। यह सुविधा खासकर तब उपयोगी है जब आपको नॉन-यूनिकोड फॉण्ट में कुछ टैक्स्ट लिखकर किसी ऍप्लिकेशन (जैसे कोई अयूनिकोडित ग्राफिक्स या डीटीपी ऍप्लिकेशन) में पेस्ट करना हो। हालाँकि ध्यान रखें कि इस सुविधा का उपयोग कम ही करें क्योंकि इसमें पाठ रीयल टाइम में कन्वर्ट होता रहता है अर्थात बायें बक्से में कोई भी नया वर्ण लिखने पर सारा पाठ बैकग्राउण्ड में दोबारा परिवर्तित होता है, इस प्रकार प्रोसैसिंग का बोझ बढ़ता है। इसलिये इसका प्रयोग तभी करें जब थोड़ा पाठ बदलना हो उदाहरण के लिये जैसे कुछ लाइनें यूनिकोड में लिखकर उसे किसी लिगेसी फॉण्ट में बदलकर किसी ऍप्लिकेशन में पेस्ट करना हो।